[image: image1.png]apc w*

Capyxerme 3apase 3a Borrmad




[image: image2.jpg]



[image: image3.jpg]



Семинар – дискусия на тема “Умения за независим живот”

На  29.03.2008г от 9.00ч в Центъра за работа с деца /Зала, първи етаж/ се проведе семинар – дискусия на тема “Умения за независим живот”. Водещ на семинара беше Соня Владимирова /изпълнителен директор на Българската асоциация на лица с интелектуални затруднения и преподавател в СУ”Св. Климент Охридски”/.

В семинара взеха участие работещите възпитатели, санитари и специалисти в Дневния център за деца и младежи с физически и интелектуални затруднения – гр. Плевен, и представители на “БАЛИЗ – Плевен. 
ПАРТНЬОРСКИ ПРОЕКТ НА СДРУЖЕНИЕ БАЛИЗ – ПЛЕВЕН И ОБЩИНА ПЛЕВЕН 

Н О В И   Х О Р И З О Н Т И

“Проблемите на децата и младежите с трайни увреждания в гр. Плевен”

Сдружение БАЛИЗ – Плевен в партньорство с Община Плевен започна изпълнението на Проект “Нови хоризонти”, финансиран по Програма ФАР “Развитие на гражданското общество” BG2005/017-353.01.01 на Европейския съюз. 

Проект “Нови хоризонти” е насочен към изграждане на местни партньорства за интеграция на децата и младежите с увреждания и надграждане на предоставяните в Дневен център за деца и младежи с физически и интелектуални затруднения – гр. Плевен социални услуги, с цел достигане качество на обслужване, отговарящо на европейските стандарти.

По Проекта са предвидени четири “Кръгли маси” с участие на специалисти, обслужващи деца със затруднения и техните родители, представители на: Община Плевен, РДСП, ДСП, ОЗД, организации на хора с увреждания, РЗОК, ТЕЛК, училищни ръководства, лекари, здравни работници и медии.
Първият от публичните форуми се проведе на 09.04.2008 г. в залата на ул.”Димитър Константинов”№20А от 10.00ч до 12.00ч.
Темите, които бяха включени в програмата за обсъждане са :

1. Проблеми на социалната интеграция на децата и младежите с трайни увреждания 

в гр. Плевен

· Проблеми при достигане на адекватна информация до семействата при раждане на дете с увреждане.

· Подпомагане на семействата, грижещи се за деца и младежи с трайни увреждания от съществуващите социални услуги в гр. Плевен.

· Ролята на местната власт и НПО за реализацията на социални услуги, и разкриването на нови.

2. Проблеми при здравното обслужване на деца и младежи с трайни увреждания

· Възможност за прилагане на най-новите методи за лечение.

· Здравна просвета на семействата.

· Проблеми при получаване на решения от ТЕЛК.

· Проблеми на медицинската рехаби-литация.

3. Проблеми на интегрираното образование

· Проблеми при работата на Екипа за комплексно педагогическо оценяване /ЕКПО/.
· Проблеми на ресурсното обезпечаване на децата и младежите с трайни увреждания в масови училища и детски градини.

Проблеми при интегрираното образование в масови училища и детски градини.
Ръководител на проекта е Йорданка Валакова.
инж. Румен Петков
НАЦИОНАЛЕН ОСИГУРИТЕЛЕН ИНСТИТУТ. ПРОГРАМА ЗА ПРОФИЛАКТИКА И РЕХАБИЛИТАЦИЯ

Продължение от миналия брой

Националният осигурителен институт, на основание чл. 29 от Наредба № 1 от 13 февруари 2007 г. за ползване и изплащане на паричните помощи за профилактика и рехабилитация (обн., ДВ, бр. 17 от 2007 г.) за 2008 г., сключи договори с 22 юридически лица за общо 52 изпълнители на дейността по профилактика и рехабилитация (заведения):

1. “Профилактика, рехабилитация и отдих” ЕАД:

клон Боровец, Балнеохотел “Дружба 1”, гр. Банкя;

клон Боровец, Балнеохотел “Дружба 2”, гр. Банкя;

клон Боровец, Балнеохотел “Констанция”, с. Костенец;

клон Боровец, Хотел “Калина”, к. Боровец;

клон Баня, Балнеохотел “Стряма”, гр. Баня;

клон Баня, Балнеохотел “Гергана”, гр. Хисар;

клон Бургас, Балнеохотел “Свети Мина” – Дом 1, Бургаски минерални бани;

клон Бургас, Балнеохотел “Свети Мина” – Дом 2, Бургаски минерални бани;

клон Бургас, Балнеохотел “Жива вода”, Сливенски минерални бани;

клон Велинград, Балнеохотел “Велинград”, гр. Велинград;

клон Вършец, Балнеокомплекс “Тинтява”, гр. Вършец;

клон Габрово, Балнеохотел “Люляци” – к. Люляци, гр. Габрово;

клон Павел баня, Оздравителен комплекс, гр. Павел баня;

клон Павел баня, Балнеохотел “Загоре”, Старозагорски минерални бани;

клон Пловдив, Балнеохотел “Роза”, гр. Стрелча;

клон Пловдив, Хотел “Диана”, парк Родопи;

клон Хасково, Балнеохотел “Йонико”, Хасковски минерални бани;

Централно управление, Балнеохотел “Здравец”, гр. Тетевен.

2. “Специализирани болници за рехабилитация – Национален комплекс” ЕАД:

филиал Наречен;

филиал Павел баня;

филиал Поморие;

филиал Сандански;

филиал Кюстендил;

филиал Момин проход;

филиал Овча могила;

филиал Велинград;

филиал Хисар;

филиал Баня, Карлово;

филиал Баните, Смолян;

филиал "Свети Мина", Вършец"

3. Военномедицинска академия:

Болнична база по балнеология, рехабилитация и профилактика “Калероя”, гр. Хисар;

Болнична база за лечение, рехабилитация и профилактика, гр. Банкя;

Болнична база по балнеология, рехабилитация и профилактика “Свети Георги Победоносец”, гр. Поморие.

4. Многопрофилна болница за долекуване, продължително лечение и рехабилитация “Вита” ЕООД, гр. Велинград.

5. Многопрофилна болница за долекуване, продължително лечение и рехабилитация “Света Богородица” ЕООД, с. Нареченски бани.

6. “Специализирана болница за рехабилитация – Банкя” АД, Ясен, гр. Банкя.

7. “Специализирана болница за рехабилитация – Бургаски минерални бани” ЕАД, с. Ветрен.

8. “Специализирана болница за рехабилитация – Здраве” ЕАД, гр. Банкя.

9. “Специализирана болница за рехабилитация – Марикостиново” ЕООД, с. Марикостиново.

10. “Специализирана болница за долекуване, продължително лечение и рехабилитация” ЕООД , гр. Перник.

11. “Орфей Хотел” АД, гр. Девин.

12. “Хоспис Енергия” ЕООД, гр. Търговище.

13. “Специализирана болница за долекуване и продължително лечение – Малко Търново” ЕООД , гр. Малко Търново.

14. “Дая-Турс” ЕООД, хотел “Ди Марио”, гр. Симитли.

15. “Специализирана болница за рехабилитация – Сапарева баня” АД, гр. Сапарева баня.

16. “Мари – Д” ЕООД, гр. Несебър.

17. Специализирана болница за рехабилитация – “Свети Влас, Слънчев бряг” АД, гр. Несебър.

18. “Специализирана болница за рехабилитация Стайков и фамилия” ЕООД, хотел “Средец”, к. к. Слънчев бряг.

19. “Карате – К. Георгиева” ЕООД, Хотелски комплекс “Ален мак - 7”, к. к. “Чайка”.

20. “Леслав” ЕООД, хотел Vita Mores, к. к. Слънчев бряг.

21. Хотел “Банкя Палас” ООД, гр. Банкя.

22. Сирона Пропърти Мениджмънт ООД, СПА клуб Бор, гр. Велинград.
КАКВО МОГАТ ДА РАБОТЯТ ХОРАТА С УВРЕЖДАНИЯ ?

Не всички професии са подходящи за хора с различни видове увреждания. За лицата с физически увреждания по принцип е противопоказан тежкият физически труд. Те могат да упражняват всички професии, които отговарят на изискванията, посочени в експертното решение за инвалидизирането им.
В последно време има интерес от страна на работодатели за наемане на лица с увреждания на долните крайници за работа от разстояние при използване на постиженията на информационните и комуникационните технологии. За страната това е един сравнително нов и все още непопулярен начин на работа. Очаква се обаче динамичното развитие на технологиите постепенно да го  наложи на пазара. Провежданите по различни програми компютърни курсове на лица с увреждания ще ги направят подходящи за упражняване на тази дейност.

Противопоказни условия за работа

Противопоказни условия на работа са тези, които може да доведат до влошаване на здравословното състояние на работниците или служителите. За увредените лица те се определят с решение на ТЕЛК (НЕЛК) и са задължителни за  работника (служителя) и за работодателя (чл. 317 от КТ). От записаните в експертното решение на ТЕЛК (НЕЛК) противопоказни условия на труд произтича необходимостта и задължението за трудоустрояване на лицето, както и за придобиване на статут за трудоустроено лице.

При дефинитивни състояния, при които не се очаква условията на труд да обусловят неблагоприятно развитие на заболяването, в експертното решение се записва, че лицето може да работи според квалификацията, образованието и възможностите си. В тези случаи лицето с увреждания се ползва със статут на трудоустроено лице без да се трудоустроява, т.е. без да се налага преместването му на  друга работа и се ползва от закрилата, предвидена в чл. 333 от КТ.

Няма законова пречка лицата с увреждания да получават пенсия поради общо заболяване или друг вид инвалидна пенсия и възнаграждение от трудово правоотношение. При пенсиониране поради болест не се изисква лицето да напусне работа, т.е. да представи заповед за уволнение.

С новата Наредба за медицинска експертиза на работоспособността се предвижда в експертното решение на ТЕЛК (НЕЛК) да се записват само неподходящите условия на труд, с което се отстрани дискриминационната разпоредба, предвидена в старата Наредба, за препоръчителни професии за хората с увреждания.

Трудовата заетост на хората с увреждания може да се осъществи в  специализирана или интегрирана работна среда, както и  чрез развитие на собствен бизнес.
Специализирана работна среда

Специализирани предприятия и кооперации на хора с увреждания са тези, които отговарят на следните условия: 

· Регистрирани са по Търговския закон или по Закона за кооперациите;

· Произвеждат стоки или извършват услуги;

· Имат относителен дял на лицата с увреждания, както следва:

· За специализирани предприятия и кооперации за незрящи и слабовиждащи лица - не по-малко от 20 на сто от общия брой на персонала;

· За специализирани предприятия и кооперации на лица с увреден слух - не по-малко от 30 на сто от общия брой на персонала;

· За специализирани предприятия и кооперации на лица с други увреждания - не по-малко от 50 на сто от общия брой на персонала;

· Вписани са в регистъра на  Агенцията за хората с увреждания.
Към настоящия момент работят специализирани предприятия и кооперации към:

· Съюза на глухите в България;

· Съюза на слепите в България – " Успех"; 

· Националния съюз на кооперациите на инвалидите;

· Националната федерация на работодателите на инвалиди;

· Съюза на военно-инвалидните кооперации в България”;

· Националния съюз на трудово-производителните кооперации в България.

При разработването на ЗИХУ законодателят е имал пред вид именно тези дружества, които са правоприемници на съществуващите преди 1989 г. социални предприятия за хора с тежки зрителни, слухови и физически увреждания, в които традиционни дейности са плетачество, шивачество, производство на пластмасови изделия, капачки, опаковки, мебелно производство и др. Преходът към пазарна икономика постави тези предприятия в изключително неблагоприятни условия както поради неконкурентоспособността на произвежданите от тях изделия – като асортимент и качество, така и поради по-ниската квалификация на заетите там. Сведеното до минимум субсидиране от държавата и прекратяването на възлаганите държавни поръчки доведоха до свиване на производството и освобождаване на голяма част от персонала. Сега в страната съществуват 91 специализирани предприятия и кооперации за хора с увреждания, в които работят 14 573 души. 
Преобладава мнението, че голяма част от тези работни места са непродуктивни, нископроизводителни, лошо платени, не отговарят на изискванията на трудовия пазар и не предлагат на хората с увреждания добри шансове да преминат към свободния пазар на работна ръка. Въпреки сегашното си състояние, те остават една възможност за намиране на работа на хората с тежки увреждания. Предвидените в действащото законодателство данъчни облекчения, преките държавни субсидии и насърчителните програми и мерки дадоха възможност на по-инициативните от тях да намерят пазарни ниши, да обновят технологично производството си и да преквалифицират или повишат квалификацията на персонала си. 
Продължението в следващия брой

В резултат на пълноправното си членство в Европейския съюз от 1 януари 2007 г. България участва за първи път в кохезионната политика на ЕС през програмния период 2007 - 2013 г.

Целта на кохезионната политика на ЕС е подкрепа за икономическото, социалното и териториално сближаване чрез намаляване на разликата в нивото на развитие на регионите и държавите членки. Тези цели се осъществяват чрез следните финансови инструменти: Европейски фонд за регионално развитие, Европейски социален фонд и Кохезионен фонд. Средствата по тези фондове се разпределят съгласно строго определени правила между държавите членки по критерии, свързани с нивото им на просперитет. В България съществуват две основни нива на национални програмни документи, съгласно които страната ще прилага кохезионната политика. Това са Националната стратегическа референтна рамка (НСРР) и 7-те оперативни програми (ОП). Разработването на НСРР и оперативните програми започна още през 2004 г. по предварително зададени от Европейската комисия параметри. Важно е да се отбележи, че разработването на Оперативна програма "Административен капацитет" (ОПАК) стартира по-късно, в края на 2005 г., след допълнителни преговори между ЕК и българското правителство за обхващане на този приоритет в отделна ОП.
ОПАК е насочена към укрепването на капацитета на всички нива на администрацията - централна, областна и общинска, както и към структурите на гражданското общество и съдебната система. Целта е подобряване на работата на държавната администрация за реализиране на ефективни политики, качествено обслужване на гражданите и бизнеса и създаване на условия за устойчив икономически растеж и заетост, както и повишаване на професионализма, прозрачността и отчетността на съдебната власт.

ОПАК беше подписана на 3 октомври 2007 г. от комисаря по заетостта, социалните въпроси и равни възможности г-н Владимир Шпидла.
Катко животоописание

Този велик Христов мъченик живял и пострадал по времето на римския император Диокле-тиан (284-305 г.). Още юноша, Георги постъпил на служба в императорската войска и едва 20-годишен достигнал до чин военен трибун (началник на легион). Бил красив, умен и способен младеж и императорът го направил и член на държавния съвет, без да подозира, че той бил християнин. Георги бил наследил от покойната си майка голямо богатство, наредил робите да бъдат освободени, а имотът и парите раздадени на бедните. Така той се подготвил за велик подвиг в името на Господ Иисус Христос. Явил се в двореца в Никомидия, столицата на тогавашна Витиния, и смело защитил християнската вяра. Напразно бил съветван и увещаван от императора да се откаже от Христа. Заради твърдата му вяра бил подложен на различни мъчения. Благодарение на силната си вяра в Христос Георги понесъл стоически всички мъчения. Сам Господ Бог му се явил и само с допира на ръката Си излекувал раните му. На новите мъчения, измисляни от страна на императора, Георги смело отговарял: "По-скоро ти ще се умориш да ме мъчиш, отколкото аз – да понасям мъченията."
Съставители: инж. Румен Петков

